**Pe-a Golgotei cruci...**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Pe-a Golgotei cruci....

Pe-a Golgotei cruci ca altar

Ai acceptat Doamne Isuse,

Să fii pus prin sfântul har -

Al cerului cel mai scump dar

Cum profeţiile-au fost spuse!

Luând păcatele, ai pătimit

Asupra-Ţi fiind ca blestem

Tu, Cel ce-ai fost neprihănit

Pentru cei mulţi ai suferit -

Răstignit pe-al crucii lemn!

N-au vrut de Tine ca să ştie

Mai marii lumii-n răutate -

Deşi val după val de bucurie

Prin strigări tari de veselie -

Lăsai în sufletele-ndurerate!

Ţi-au pregătit de cu noapte

Prin judecata ce-au rostit -

Ce mai dureroasă moarte

Ce omu-nchipuie că poate,

Pentruc-ai venit şi i-ai iubit!

Dar slava-Ţi mare n-a pierit

Ci mai de grabă a triumfat,

Căci după trei zile s-a ivit

Şi-n glorie sfântă a strălucit

Când din mormânt ai înviat!

Flavius Laurian Duverna